Olimpiese Somerspele 1912 - Wikipedia
Spele van die Ve Olimpiade
Gehou in Stockholm, Swede
Deelnemende lande 28 Nasionale Olimpiese Komitees
Deelnemende atlete 2 407 (2 359 mans, 48 vroue)
Items 102 in 14 sporte
Openingseremonie 5 Mei 1912
Sluitingseremonie 27 Julie 1912
Amptelik geopen deur Koning Gustav V
Vorige Spele 1908: Londen (VK)
Volgende Spele 1916: Berlyn (Duitsland)
Die Olimpiese Somerspele 1912 (Sweeds: Olympiska sommarspelen 1912), amptelik bekend as die Spele van die Vde Olimpiade, is tussen 5 Mei en 27 Julie 1908 in Stockholm, Swede, aangebied. Stockholm was die enigste kandidaatstad en is in 1909 deur die Internasionale Olimpiese Komitee (IOK) as gashouer benoem.
Die Olimpiese Stadion in Stockholm, wat ter geleentheid van die Olimpiese Somerspele 1912 opgerig is
Hierdie spele was 'n toonbeeld van effektiwiteit, vir die eerste keer word van 'n omroepstelsel en elektroniese tydmeting gebruik gemaak. Vir die Spele bou die organisasiekomitee die bekende rooi baksteen-stadion met sy middeleeuse aansig, wat twee-en-dertigduisend toeskouers kon akkommodeer. Die swemitems vind in die soutwater swembad van Djurgårdsbrunnsviken, in die stadsentrum van Stockholm plaas. Dit was die laaste Olimpiese Somerspele voor die uitbreek van die Eerste Wêreldoorlog twee jaar later.
14 Olimpiese sportsoorte in 102 dissiplines is tydens die Spele beoefen. Tydens die Spele is 103 goue medaljes oorhandig. Daarbenewens is wedstryde in verskeie demonstrasiesporte beslis.
Bofbal en glima is as demonstrasiesporte aangebied.
Openingseremonie van die 1912 Stockholm-Spele
Die Sweedse span tydens die openingsplegtigheid
Twaalf sportplekke is tydens die Olimpiese Somerspele 1912 gebruik:
Barkarby Moderne vyfkamp (perdry) Nie gelys nie
Djurgårdsbrunnsviken Sierduik, Moderne vyfkamp (swem), Roei, Swem, Waterpolo Nie gelys nie
Fältrittklubben Ruitersport (uithouvermoë) Nie gelys nie
Kaknäs Moderne vyfkamp (skiet) Nie gelys nie
Liljeholmen Fietsry, Ruitersport Nie gelys nie
Lindarängen Ruitersport (Veelsydigheidshindernisloop) Nie gelys nie
Mälaren Fietsry Nie gelys nie
Nynäshamn Seiljagwedvaart Nie gelys nie
Östermalm Atletiekgrond Ruitersport, Skermsport, Moderne vyfkamp (skermsport), Tennis Nie gelys nie
Råsunda-stadion Sokker, Skyfskiet Nie gelys nie
Olimpiese Stadion Stockholm Atletiek, Ruitersport, Sokker, Gimnastiek, Moderne vyfkamp (hardloop), Toutrek, Stoei 33 000
Tranebergs Idrottsplats Sokker Nie gelys nie
Kaart van deelnemende nasies in 1912:
Duitse Keiserryk (187)
Verenigde Koninkryk (279)
Verenigde State (174)
Suid-Afrika se Rudolph Lewis tydens die Olimpiese Somerspele 1912
Suid-Afrika neem aan hierdie Spele deel en behaal 'n algehele sewende plek met vier goue en twee silwermedaljes. Rudolph Lewis wen onder andere 'n gouemedalje in fietsry en word so die eerste Suid-Afrikaner om 'n gouemedalje in die sport te wen. Kenneth McArthur wen die gouemedalje in maraton en sy landgenoot Christopher Gitsham wen die silwermedalje.
Suid-Afrika wen die gouemedalje in tennisdubbelspel en Charles Lyndhurst Winslow wen goud in die enkelspel terwyl Harry Austin Kitson 'n silwermedalje losslaan.
Fanny Durack en Mina Wylie, die goue en silwermedaljes in die eerste vroue se individuele swem-geleentheid
1 Verenigde State (USA) 174 25 19 19 63
2 Swede (SWE) 444 24 24 17 65
3 Verenigde Koninkryk (GBR) 279 10 15 16 41
4 Finland (FIN) 164 9 8 9 26
5 Frankryk (FRA) 112 7 4 3 14
6 Duitse Keiserryk (GER) 187 5 13 7 25
7 Suid-Afrika (RSA) 21 4 2 0 6
8 Noorweë (NOR) 191 4 1 4 9
9 Kanada (CAN) 36 3 2 3 8
Hongarye (HUN) 119 3 2 3 8
Wikimedia Commons bevat media in verband met Olimpiese Somerspele 1912.
(en) Stockholm 1912 Olympic.org. Internasionale Olimpiese Komitee.
(en) Amptelike verslag van die Olimpiese Somerspele 1912
Ontsluit van "https://af.wikipedia.org/w/index.php?title=Olimpiese_Somerspele_1912&oldid=1789477"
Olimpiese Spele in Swede
Die bladsy is laas op 8 September 2018 om 05:51 bygewerk.